Daedalea quercina

Na lenga: la Daedalea quercina 

 Descrission 
Capel fin-a a 25 cm.
La D. quercina a chërs séssil (visadì sensa gamba), a mes cercc, ma ràire vire as peul trovesse ressupinà. La surfassa dë dzora a l’é zonà a cercc, fëltrà, ëd color òcra ciàir. La còsa pi caraterìstica dla D. quercina è l’é la surfassa ëd sota, sempe ëd color òcra: ij përtus dij tuboj a son largh, da 1 a 4 mm, motobin iregolar, a forma ëd labirint, dle vire fin a forma ëd lamele, separà da dij dissepiment larg fin-a a 2 mm (as peul disse ch’a basta volté la lenga për arconòssla). Ij tuboj a son a në strat sol, dël midem color ëd la surfassa poroida, spess fin a 4 mm; ël contest a l‘é com la nata, òcra scur, spess fin a 10 mm. 

 Ambient 
A chërs dzortut dzora a le gròsse suche ëd rol, soens a desen-e ëd lenghe ansema.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
Daedalea quercina (L. : Fr.) Fries

Category:Lenghe (micologìa)
Categorìa:Daedalea